armvectores/hy_wikipedia_2023 huggingface dataset:
Լուիզիանա

Լուիզիանա (անգլերեն՝  Louisiana), նահանգ ԱՄՆ-ի հարավային մասում, Մերձմեքսիկական դաշտավայրում։ Տարածքը՝ 125,7 հազար կմ քառակուսի։ Վարչական կենտրոնը՝ Բաթոն Ռուժ, խոշոր քաղաքը Նոր Օրլեանն է։ Ընդհանուր տարածքը 135 382 կմ² (31-րդ տեղը ԱՄՆ-ում) է, որից ցամաքը կազմում է 113 721 կմ²։ Բնակչությունը կազմում է 4 574 836 մարդ (25-րդ տեղում է ԱՄՆ-ում)։ Նահանգի պաշտոնական մականունը՝ «Հավալուսների նահանգ»։ Անվանակոչվել է Ֆրանսիայի թագավոր Լյուդովիկոս XIV-ի պատվին (ֆրանսերեն արտասանությունը՝ Լուի)։ Նախկինում Լուիզիանա էր անվանվում՝ ֆրանսիացիների կողմից վերահսկվող Մեքսիկական ծոցի ափին գտնվող ընդարձակ տարածքը (Նոր Ֆրանսիա)։


== Անվանում ==
17-րդ դարի վերջից մինչև 19-րդ դարի սկիզբը Լուիզիանա էր կոչվում Միսիսիպի գետի ավազանի ընդարձակ տարածքը, որի զգալի մասը գաղութացրել էր Ֆրանսիան։ Այդ տարածքը 1682 թվականին ֆրանսիացի ճանապարհորդ Ռոբեր Կավելիե դը Լա Սալը ի պատիվ Ֆրանսիայի թագավոր Լյուդովիկոս XIV-ի (ֆրանսերեն՝ Louis) անվանեց Louisiana։ Այժմ Լուիզիանա նահանգը զբաղեցնում է այդ ընդարձակ տարածքի միայն մի մասը։


== Աշխարհագրություն ==
Արևմուտքից Լուիզիանան սահմանակից է Տեխասին, հյուսիսից Արկանզասին, արևելքից Միսսիսիպիին, հարավից նահանգը սահմանակից է Կարիբյան ծովին։ Նահանգի տարածքը հստակ բաժանված է երկու մասի`«վերին» և «ստորին»։ Վերջինին բնորոշ է ճահճային ցածրադիր վայրերի առատությունը։
Ամենաբարձր կետը Դրիսքիլլ լեռն է, որի բարձրությունը ծովի մակարդակից 163 մետր է։


== Բնակչություն ==
2000 թվականի տվյալներով նահանգի բնակչությունը կազմված է սպիտակամորթներից (63 %), սևամորթներից (32 %), 5 % ասիացիներից և այլն։ 92 %-ի մայրենի լեզուն անգլերենն է, 5 %-ինը ֆրանսերենը, 3 %-ինը իսպաներենը։


=== Աֆրոամերիկացիներ և ֆրանսիական ծագման ամերիկացիներ ===
Լուիզիանան երկրորդ տեղում է, իր տարածքում բնակվող աֆրիկյան ամերիկացիների թվով (32.5 %), հարևան Միսիսիպիից (36.3 %) հետո։


=== Սպիտակամորթ բնակչությունը հյուսիսում ===
Լուիզիանայի հյուսիսում գերակշռում են բրիտանական ծագման սպիտակամորթները։ Այդ մարդիկ հիմնականում ունեն անգլիական, ուելսական և շոտլանդաիռլանդական արմատներ և նույն մշակույթն ու բողոքական կրոնը ինչ հարևան նահանգները։


=== Այլ եվրոպացիներ ===
Լուիզիանայի վաճառքից առաջ մի քանի գերմանացի ընտանիքներ տեղափոխվեցին Միսսիսիպի գետի երկայնքով դեպի ծայրամաս։ Նրանք միաձուլվեցին կրեոլների և քաշունցիների հասարակությունների հետ։ Քանի որ Նոր Օռլեանը հանդիսանում է խոշոր նավահանգիստ և երկրի երրորդ ամենաաղտոտ քաղաքը, այն ներգրավեց բազմաթիվ իռլանդական, իտալական և գերմանական ներգաղթյալներին, որոնք ի սկզբանե կաթոլիկներ էին։


=== Ասիացիներ և ամերիկացիներ ===
Լուիզիանայի ասիական բնակչությունը համարվում է 19-րդ դարի և 20-րդ դարի սկզբին այստեղ եկած չինական աշխատողների ժառանգները 1970-ական թվականներին։ 1980-ական թվականներին Մեքսիկական ծոց ժամանեցին բազմաթիվ փախստականներ Վիետնամից և Հարավարևելյան Ասիայից, ովքեր զբաղվում էին ձկնորսությամբ, արդյունաբերությամբ և ծովախեցգետնի արտադրությամբ։


== Ծանոթագրություններ ==


== Արտաքին հղումներ ==
Louisiana.gov Պաշտոնական կայք
Թրինիտի շրջան (Կալիֆոռնիա)

Անվան այլ կիրառումների համար տե՛ս՝ Թրինիտի շրջան (այլ կիրառումներ)Թրինիտի շրջան (անգլ.՝ Trinity County), ԱՄՆ Կալիֆորնիա նահանգի 58 վարչական միավորներից մեկը։ Ընդհանուր տարածությունը 8234 կմ² է, բնակչությունը՝ 13786 մարդ (2010 թ. տվյալներով)։ Շրջկենտրոնն է Ուիվերվիլ բնակավայրը։ Կազմավորվել է 1850 թ.։
Ռետել (շրջան)

Ռետել (ֆր.՝ Rethel), շրջան (ֆր.՝ Arrondissement) Ֆրանսիայում, այն շրջաններից, որոնք գտնվում են Շամպան - Արդեն երկրամասում։ Շրջանի դեպարտամենտ՝ Արդեններ։ Սուպրեֆակտուրա՝ Ռետել։ Շրջանի բնակչությունը 2006 թվականին կազմել է 35.152 մարդ։ Բնակչության խտությունը կազմում է 29 մարդ/կմ²։ Շրջանի մակերեսը կազմում է ընդամենը 1200կմ²։


== Տես նաև ==
Ֆրանսիայի շրջանների ցանկ


== Արտաքին հղումներ ==
Ազգային ինստիտուտի վիճակագրություն` Ռետելի շրջան (ֆր.)


== Ծանոթագրություններ ==
Ծերունի (պիես)

«Ծերունին» (ռուս.՝ «Старик»), պիես, որը գրել է Մաքսիմ Գորկին 1915 թվականին։ Առաջին անգամ հանրությանը ցուցադրվել է 1919 թվականի հունվարի 1-ին Փոքր թատրոնի բեմում։ Այս ներկայացմանը ներկա էին Վ. Լենինը և Ն․Կրուպսկայան։
Ծերուկը պիեսը սերտ կապ ունի Մ. Գորկու «Կարամազովշչինի մասին» և «Դեռ կարամազովշչինի մասին» հրապարակախոսական հոդվածների հետ, որոնք հրատարակվել են 1913 թվականին։ Այսպես, պիեսի ամերիկյան հրատարակության նախաբանում Մ. Գորկին գրել է. «Ծերունին պիեսում ես փորձում էի նշել, թե ինչ զզվելի է մարդը, որը սիրահարված է իր տառապանքին, կարծում է, որ նա իրեն իրավունք է տալիս վրեժխնդիր լինել այն ամենի համար, ինչ նա ստիպված էր կրել։ Բայց եթե մարդը համոզված է, որ տառապանքը նրան իրավունք է տալիս իրեն համարել բացառիկ անձ և վրեժխնդիր լինել ուրիշներին իր դժբախտությունների համար, - այդպիսի մարդը, իմ կարծիքով, չի պատկանում այն մարդկանց, որոնք հարգանքի են արժանի ուրիշների կողմից։ Ձեզ համար դա հասկանալի կլինի, եթե դուք ինքներդ պատկերացնեք մի մարդու, որը հրդեհում է տներ և քաղաքներ միայն այն պատճառով, որ նրա համար ցուրտ է»։


== Պիեսի գործող անձինք ==
Նկարագրությունները տրված են հեղինակային բնութագրով․

Մաստակով՝ 40-45 տարեկան; բաց գույնի մազերով, մորուքավոր, ռուս տղամարդու դրական տեսակ։
Պավել՝ 20-22 տարեկան, անշնորհք ինքնասիրահարված երիտասարդ։
Տատյանա՝ 17-19 տարեկան, երես առած, քմահաճ և միամիտ աղջիկ։
Զախարովա՝ 60 տարեկան, զբաղվում է տնտեսությամբ, սիրում է այն տունը, որտեղ ապրում է։
Ստեպանիչ՝ 50 տարեկան.
Սոֆյա՝ 30-35 տարեկան, եռանդուն, գեղեցիկ, կատակասեր, ինքնավստահ կին։
Խարիտոնով՝ 45-50 տարեկան, ակտիվ մարդ, խարդախամիտ։
Յակով՝ 25 տարեկան, շոյող գեղեցկությամբ, հիմարավուն, էժան պճնամոլ։
Որմնադիր՝ ծեր մարդ, որը հակված է մտախոհության։
Ծերունի՝ 60-65 տարեկան, հագնված է կիսավանականի զգեստով, դեմքը չար է, նայում է աչքի տակով։
Օրիորդ՝ ուղեկցում է ծերունուն։


== Բեմադրություններ ==
1952 թվականին Սիմֆերոպոլի դրամատիկական թատրոնում «Ծերունին» ներկայացումը Պավել Գայդեբուրովի բեմադրությամբ արժանացել է ԽՍՀՄ Պետական մրցանակի։
1962 թվականին ներկայացումը բեմադրվել է Ա. Պուշկինի անվան Պսկովի թատրոնի բեմում։
2013 թվականին ներկայացումը բեմադրվել է Տոմսկի դրամատիկական թատրոնի բեմում ռեժիսոր Ա. Զագորաևի կողմից։
2017 թվականին բեմադրվել է Ա. Պուշկինի անվան Պսկովի թատրոնի բեմում, ռեժիսոր Աննա Լվովնա Պոտապովայի կողմից։


== Ծանոթագրություններ ==
Սինահավա

Սինահավա  (ճապ.՝ 大田区), Տոկիոյի հատուկ շրջաններից մեկը։ Զբաղեցնում է 22,72 կմ² մակերես տարածք։ 2014 թվականի օգոստոսի 1-ի տվյալներով բնակչությունը կազմում է 344 461 մարդ, բնակչության խտությունը՝ 15 740 մարդ/կմ²։
Փոստային ինդեքս՝ 120-8510։


== Պատկերներ ==
Միջա (այլ կիրառումներ)

Միջա, կարող է վերաբերել՝

Միջա - գավառ Մեծ Հայքի Մոկք նահանգի կազմում
Միջա - գյուղ Արևմտյան Հայաստանում, Բիթլիսի վիլայեթի Խիզանի գավառակում` Մամռտանքի շրջանում
Կուչումանդա

Կուչումանդա (ռուս.՝ Кучуманда), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Տայդոն գետի աջ ափին՝ 13 կմ հեռավորության վրա։ Գետի երկարությունը 29 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմ գետ, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը․


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Խաթաբալա (ֆիլմ)

Անվան այլ կիրառումների համար տե՛ս՝ Խաթաբալա (այլ կիրառումներ)«Խաթաբալա», Գաբրիել Սունդուկյանի «Խաթաբալա» կատակերգության հիման վրա Համո Բեկնազարյանի անվան «Հայֆիլմ» կինոստուդիայի կողմից 1971 թվականին նկարահանված կինոնկար։ Ժանրը՝ կատակերգություն, տևողությունը՝ 69 րոպե, շնորհանդեսը՝ 1971 թվականի հուլիսի 22-ին։


== Ստեղծագործական խումբ ==
Բեմադրող ռեժիսոր՝ Յուրի Երզնկյան
Սցենարը՝ Աղասի Այվազյան, մասնակցությամբ Յուրի Երզնկյանի
Գլխավոր օպերատոր՝ Սերգեյ Իսրայելյան
Նկարիչներ՝ Մինաս Ավետիսյան, Ռոբերտ Էլիբեկյան
Կոմպոզիտոր՝ Խաչատուր Ավետիսյան
Հնչյունային օպերատոր՝ Կարեն Կուրդիյան
Ռեժիսոր՝ Հ. Իսկանդարյան, Գ. Սավանելի
Օպերատոր՝ Ռուդոլֆ Վաթինյան
Խմբագիր՝ Էվերտ Պայազատյան
Մոնտաժը՝ Վ. Հայկազյանի
Նկարիչ-դիմահարդար՝ Բ. Եգորով
Կոմբինացված նկարահանումների նկարիչ՝ Հ. Հովհաննիսյան
Ռեժիսորի ասիստենտներ՝ Ն. Ասատրյան, Լ. Երզնկյան
Օպերատորի ասիստենտ՝ Մ. Խանամիրյան
Նկարչի ասիստենտ՝ Գ. Նալչաջյան
Կինոնկարի տնօրեն՝ Գ. Կարապետյան


== Դերերում ==
Զամբախով - Սոս Սարգսյան
Իսայի - Մհեր Մկրտչյան
Նատալի - Լաուրա Վարդանյան
Մասիսյանց - Վրեժ Հակոբյան
Խամփերի - Մարինե Կարապետյան-Թբիլելի
Քեթևան - Նվարդ Աբալյան
Մարգարիտ - Ռուզան Մանուկյան


== Էպիզոդներում ==
Մետաքսյա Սիմոնյան
Դոնարա Մկրտչյան
Ազատ Շերենց
Վախթանգ Կիկաբիձե
Ավետիք Ջրաղացպանյան
Հասմիկ Նաղաշյան
Մարիա Ջրպետյան
Արմեն Խոստիկյան


== Գրականություն ==
Անսպասելի Զամբախովը, խոլերան և թիֆլիսցիների սադրանքները։ Աննա Բաբաջանյան, Դա եղել է այսպես…, Ե., Դարակ, 2019, էջ 31-34։


== Ծանոթագրություններ ==
Բագաժիաշթա Առաջին

Բագաժիաշթա Առաջին կամ Ցանբեկուարա (նախկինում` Բոգափոշտա, աբխազ.` Цанбекуара (БаГажәиашҭа I), վրաց.` პირველი ბაგაჟიაშთა, Պիրվելի Բագաժիաշթա), գյուղ Աբխազիայի Գուլրիփշի շրջանում, Գուլրիփշից 7 կմ արևելք։ Գտնվում է ծովի մակարդակից 80 մ բարձրության վրա։


== Բնակչությունը ==
1959 թվականին, 1-ին Բագափշ-Յաշթա գյուղում, համաձայն մարդահամարի արդյունքների, բնակվում էր 1345 մարդ, հիմնականում հայեր և մասամբ վրացիներ։ 1989 թվականին գյուղն ուներ 1858 բնակիչ, հիմնականում կրկին հայեր և վրացիներ։
Բնակիչներն զբաղվում են ծխախոտի, թեյի, եգիպտացորենի և ցիտրուսների մշակությամբ, բանջարաբուծությամբ, այգեգործությամբ, պտղաբուծությամբ, անասնապահությամբ և մեղվաբուծությամբ։ Գյուղն ուներ հայկական միջնակարգ և տարրական դպրոցներ, գրադարան, մշակույթի տուն, կինոթատրոն և բուժկայան։
Գյուղը հիմնադրել են Տրապիզոնի, Սամսունի և Օրդուի շրջակա գյուղերից եկած հայերը` 1896 թվականին։


== Ծանոթագրություններ ==
Գրյանիկովկա (գյուղ, Տավոլժանսկի գյուղական խորհուրդ)

Անվան այլ կիրառումների համար տե՛ս՝ ԳրյանիկովկաԳրյանիկովկա (ուկրաիներեն՝ Гряниківка), գյուղ Ուկրաինայի Խարկովի մարզի Դվուրեչենսկի շրջանում։ Հիմնադրվել է 1825 թվականին։
2001 թվականի տվյալներով Գրյանիկովկա գյուղում բնակվում էր 607 մարդ։ Բնակավայրը զբաղեցնում է 0,737 կմ² տարածք։ Բնակչության խտությունը կազմում էր 823,61 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ծիծառակտցարներ

Ծիծառակտցարներ (լատ.՝ Glareolidae), քարադրանմանների կարգի թռչունների ընտանիք։ Հայտնի 115, ՀՀ-ում՝ 2 տեսակ՝ տնային ծիծառակտցար, մարգագետնային ծիծառակտցար։ Աչքի են ընկնում երկար, ծայրը սուր թևերով, պոչի մկրատաձև կտրվածքով, բերանի լայն բացվածքով։ Զոհին որսում են թռիչքի ընթացքում՝ ի տարբերություն այլ կտցարների։


== Պատկերասրահ ==
Բիլեջիք

Բիլեջիք (թուրքերեն՝ Bilecik), քաղաք Թուրքիայի արևմտյան մասում, Բիլեջիքի մարզում։ 2012 թվականի տվյալներով քաղաքի բնակչությունը կազմում է 62 230 մարդ։ Քաղաքապետը Սելիմ Յաղջըն է, ով ԱԶԿ-ի անդամ է։ Քաղաքը հատկապես հայտնի է թուրքական ոճի տներով։ Մասնագետների կարծիքով Բիլեջիքը ունի տուրիստական կենտրոն դառնալու մեծ պոտենցիալ։ Բիլեջիքը Պատմական քաղաքների և շրջանների եվրոպական ասոցիացիայի անդամ է։ Բիլեջիքից մի քանի կիլոմետր հեռավորության վրա գտնվում է Սողութ բնակավայրը, որտեղ 1299 թվականին հիմնադրվել է Օսմանյան կայսրությունը։ Քաղաքին մոտ ամենախոշոր քաղաքը Բուրսան է։ Բիլեջիքը գտնվում է Սակարիա գետի ափին։


== Ծանոթագրություններ ==
Ռեյդ-Վիկատնոե

Ռեյդ-Վիկատնոե (ռուս.՝ Рейд-Выкатное), գյուղ Ռուսաստանի Խանտի-Մանսիական ինքնավար օկրուգի Խանտի-Մանսիյսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վտակ

Անվան այլ կիրառումների համար տե՛ս՝ Վտակ (այլ կիրառումներ)
Վտակ, գետ, որը թափվում է ուրիշ գետի մեջ։ Վերջինից կարճ է, ունի քիչ ջրաբերություն և հովտի այլ ուղղություն։
Լինում են անմիջապես գետի, կամ նրա վտակի մեջ թափվող վտակներ։ Երբեմն վտակ է կոչվում նաև լճի կամ ներքին ջրավազանի մեջ թափվող գետը։
Դահնա

Անվան այլ կիրառումների համար տե՛ս՝ Դահնա (այլ կիրառումներ)Դահնա, Դահնակ, սար Շարուրդաշտ գավառում, Շարուրի դաշտի հյուսիսարևմտյան մասում։ Ժայռապատ ու հորստաձև բլուր է և ծովի մակարդակից ունի 1154 մ բարձրություն։ Կոչվում է նաև Գայլի դրունք սար։


== Ծանոթագրություններ ==
Վերխնյայա Տիշանկա

Վերխնյայա Տիշանկա (ռուս.՝ Верхняя Тишанка), գյուղ Ռուսաստանի Վորոնեժի մարզի Տալովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սեկրետարկա (այլ կիրառումներ)

Սեկրետարկա, կարող է վերաբերել՝

Սեկրետարկա - գյուղ Ուկրաինայի Նիկոլաևի մարզի Կրիվոե Օզերոյի շրջանում
Սեկրետարկա - գյուղ Ռուսաստանի Պենզայի մարզի Սերդոբինսկի շրջանի կազմում
Քովինգտոն շրջան (Միսսիսիպի)

Անվան այլ կիրառումների համար տե՛ս՝ Քովինգտոն շրջան (այլ կիրառումներ)Քովինգտոն շրջան (անգլ.՝ Covington County), ԱՄՆ Միսսիսիպի նահանգի 82 վարչական միավորներից մեկը։ Ընդհանուր տարածությունը 1.072 կմ² է, բնակչությունը՝ 19.568 մարդ (2010 թ. տվյալներով)։ Շրջկենտրոնն է Քոլինս բնակավայրը։ Կազմավորվել է 1819 թ.։


== Ծանոթագրություններ ==
Մուսալեռի պատմության և մշակույթի անշարժ հուշարձանների ցանկ (Արմավիրի մարզ)

Այս հոդվածը ներկայացնում է Արմավիրի մարզի Մուսալեռ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 1 հուշարձան (1 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Փոցխով

Փոցխով (վրաց.՝ ფოცხოვისწყალი, Ախալցիխն, Ախալցխա, Ախալցխաչայ, Պոսխով, Փոսխով, Փոցղով), գետ Կուրի ավազանում, նրա ձախկողմյան վտակը։ Սկիզբ է առնում Աջարա-Իմերեթյան լեռնաշղթայի կենտրոնական հատվածի հարավ-արևելյան լանջերից, հոսում հյուսիս-արևմուտքից հարավ-արևելյան ուղղությամբ Վրաստանի Ախալցխայի շրջանով, Ախալցխա քաղաքի միջով և նրանից 5-6 կմ արևմուտք միանում Կուրին։ Վերին հոսանքի անունով երբեմն ամբողջ գետն է կոչվում Կոբլիան։


== Ծանոթագրություններ ==
Ռաս Յոլ (Կուժ Յուի վտակ)

Անվան այլ կիրառումների համար տե՛ս՝ Ռաս Յոլ (այլ կիրառումներ)Ռաս Յոլ (ռուս.՝ Рас-Ёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Կուժ Յու գետի աջ ափին՝ 26 կմ հեռավորության վրա։ Գետի երկարությունը կազմում է 12 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000016231
Կոդը ըստ հիդրոլոգիական հետազոտության (ՌԴ) — 103001623
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Դեպորտիվո Արմենիո

Դեպորտիվո Արմենիո կամ Արմենիո (իսպաներենից` Սպորտային Ակումբ Հայաստան), արգենտինական ֆուտբոլային ակումբ, որը ստեղծվել է  Բուենոս Այրեսի հայ համայնքի կողմից։ Հանդես է գալիս Պրեմիեր B Մետրոպոլիտանայում։


== Պատմություն ==
«Դեպորտիվո Արմենիո» ստեղծվել է 1962 թվականին Բուենոս Այրեսում հայ սփյուռքի կողմից, սկզբնական անվանումն էր Club Armenio de Fútbol։ 1968 թվականին ակումբը փոխում է անվանումը ներկայիս անվամբ և միանում Արգենտինայի ֆուտբոլային ասոցիացիային։ Սկզբնական ակումբի գույներն էին սևը և սպիտակը, իսկ այժմ տնային համազգեստը ունի հայկական դրոշի գույները՝ կարմիր, կապույտ, նարնջագույն, իսկ մրցակցի դաշտում հանդես է գալիս սպիտակ, կանաչ գույներով։
Ակումբի համար առավել հաջող տարի եղել է 1986/87 մրցաշրջանը, այդ տարի «Դեպորտիվո Արմենիո» հայ համայնքի թիմը անցավ Արգենտինայի ազգային ռեկորդը առանց պարտության խաղերի թվով, ձախողվեցին միայն 38-րդ խաղում։
2010 թվականի ապրիլի 24-ին «Դեպորտիվո Արմենիոյի» խաղացողները 1915 թվականի Հայոց ցեղասպանության զոհերի հիշատակի օրը խաղադաշտ դուրս եկան Հայաստանի ազգային հավաքականի մարզահագուստով։


== Նվաճումներ ==
1986/87 մրցաշրջան - չեմպիոններ Պրեմիեր B Նաթիոնալում։
1986/87 մրցաշրջան - Արգենտինայի ազգային ռեկորդակիր՝ առանց պարտության խաղերի թվով։


== Հայտնի խաղացողներ ==
 Խոսե Բիլիբիո
 Միգել Օվիեդո
 Հեկտոր Սկոտտա


== Ծանոթագրություններ ==
Զակադիչնոյե (Մատվեևո-Կուրգանսկի շրջան)

Զակադիչնոյե (ռուս.՝ Закадычное), կիսակայարան Ռուսաստանի Դաշնության Ռոստովի մարզի Մատվեևո-Կուրգանսկի շրջանում։ Մտնում է Նովոնիկոլաևսկիգյուղական համայնքի կազմի մեջ։
Սելընժե (կանտոն)

Սելընժե (ֆր.՝ Selongey), Ֆրանսիայի կանտոն է, գտնվում է Բուրգունդիա շրջանում։ Կոտ դ՛ Օր դեպարտամենտի կանտոնն է։ Մտնում է Դիժոն օկրուգի մեջ։ Համաձայն 2006 թվականի մարդահամարի կանտոնի բնակչությունը 3785 մարդ էր։Կանտոնի համարը 2132 է։ Կանտոնում կա 8 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Իրիդիումի ֆտորիդ(III)

Իրիդիումի ֆտորիդ(III), անօրգանական միացություն, իրիդիումի ու պլավիկյան թթվի աղը` IrF3 բանաձևով, սև բյուրեղներ, չի լուծվում ջրում։


== Ստացում ==
Իրիդիումի ֆտորիդից(VI) մետաղական իրիդիումով վերականգնելով.
  
    
      
        
          
            I
            r
            
              F
              
                6
              
            
            +
            I
            r
             
            
              
                →
                
                  T
                
              
            
             
            2
            I
            r
            
              F
              
                3
              
            
          
        
      
    
    {\displaystyle {\mathsf {IrF_{6}+Ir\ {\xrightarrow {T}}\ 2IrF_{3}}}}
  Իրիդիումի ֆտորիդը(IV) տաքացման պայմաններում քայքայելով.
  
    
      
        
          
            2
            I
            r
            
              F
              
                4
              
            
             
            
              
                →
                
                  430
                  −
                  
                    450
                    
                      o
                    
                  
                  C
                
              
            
             
            2
            I
            r
            
              F
              
                3
              
            
            +
            
              F
              
                2
              
            
          
        
      
    
    {\displaystyle {\mathsf {2IrF_{4}\ {\xrightarrow {430-450^{o}C}}\ 2IrF_{3}+F_{2}}}}
  


== Ֆիզիկական հատկություններ ==
Իրիդիումի ֆտորիդը առաջացնում է սև բյուրեղներ, չի լուծվում ջրում։


== Գրականություն ==
Ливингстон С. Химия рутения, родия, палладия осмия, иридия, платины. — М.: Мир, 1978. — 368 с.
CRC Handbook of Chemistry and Physics. — 89th Edition. — Taylor and Francis Group, LLC, 2008-2009.
Ժողովածու (2033)

Ժողովածու (2033), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2033 թվի տակ։ Ձեռագիրը գրվել է 1503 թվականին Հովսեփ գրիչի կողմից։ Ստացողներ՝ Մկրտիչ քահանա, Յովտնէս քահանա, Փոխան սարկավագ։ Գրված է մագաղաթի վրա, որը ունի 9.2X6.5 չափս։ Ձեռագիրը կազմված է 286 թերթից։ Գրված է միասյուն, բոլոդիրով։ Կազմը` կաշվեպատ տախտակ դրոշմազարդ, աստառը՝ շերտազարդ մետաքս։ Հիշատակարաններ՝ գրչի ՝ 23ր, 284ա և այլուր, կնիք՝ 2տ (Ավետիք վարդապետ)։


== Բովանդակություն ==
Ցանկ շարականաց
Պատճէն տոմարի հայոց
Տօնացոյց
Ժամամուտ
Մանրուսմունք
Խրատք թաղման քահանայից


== Ծանոթագրություններ ==
Նովոլակեդեմոնովկա (Նեկլինովսկի շրջան)

Նովոլակեդեմոնովկա (ռուս.՝ Новолакедемоновка ), գյուղ (խուտոր) Ռուսաստանի Դաշնության Ռոստովի մարզի Նեկլինովսկի շրջանում։ Մտնում է Պոլյակովսկի գյուղական համայնքի կազմի մեջ։
Կարավանք (այլ կիրառումներ)

Կարավանք, կարող է վերաբերել՝

Կարավանք (Բաբերդի գավառ) - գյուղ Արևմտյան Հայաստանում, Էրզրումի վիլայեթի Բաբերդի գավառակում
Կարավանք (Կաղզվանի գավառ) - գյուղ Արևելյան Հայաստանում, նախկին Կարսի մարզի Կաղզվանի գավառում
Կամենկա (գյուղ, Արզամասկի շրջան)

Անվան այլ կիրառումների համար տե՛ս՝ ԿամենկաԿամենկա (ռուս.՝ Каменка), գյուղ Ռուսաստանի, Նիժնի Նովգորոդի մարզի Արզամասկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Փղերը կարողանում են հիշել

«Փղերը կարողանում են հիշել» (անգլ.՝ Elephants Can Remember), դետեկտիվ գրող Ագաթա Քրիստիի նովելը, որը գրվել և հրատարակվել է 1972 թվականին։


== Սյուժե ==
Էրքյուլ Պուարոն սկսում է նոր հետաքննություն. դաժանորեն սպանվել է հայտնի հոգեբույժը։ Այդ ժամանակ հեղինակ Արիանդա Օլիվերը դիմում է Պուարոյին ուրիշ հետաքննությանն օգնելու համար։ Դետեկտիվ Էրքյուլ Պուարոն, հեղինակ Արիանդա Օլիվերի հետ, սկսում է հետաքննել ամուսնական զույգի խորհրդավոր սպանությունը (որն ավելի շատ նման է ինքնասպանության)։ Արիանդա Օլիվերի հետ զրույցի ժամանակ Պուարոն իմանում է մանրամասնություններ, որոնք էլ նրան օգնում են բացահայտել հանցագործին և, այսպիսով, վիճաբանության ժամանակ էլ պարզել ողջ ճշմարտությունը։ Սակայն Պուարոն չէր կարող պատկերացնել, որ ամուսնական զույգի և հոգեբույժի սպանությունները կարող են փողկապված լինել։ 
Տիկին Օլիվերը ուղեկցում է Պուարոյին Ագաթա Քրիստիի վերջին գրեթե բոլոր վեպերում։ Այս վեպը հանդիսանում է վերջինը, որում որպես կերպար կա Արիանդա Օլիվերը։ Ինչպես նաև, սա վերջին ստեղծագործությունն է Պուարոյի մասին, որը գրել է Ագաթա Քրիստին, քանի որ «Վարագույր» վեպը դեռ գրվել էր 30-ական թվականներին, իսկ «Պուարոյի վաղ գործերը» հավաքածուի պատմվածքները՝ մինչև «Փղերը կարողանում են հիշել» վեպը։


== Կարծիքներ ==
Նովելը համարվում է Քրիստիի ամենաթույլ գործերից մեկը։ Հեղինակավոր անգլիական «The Cambridge Guide to Women’s Writing in English» հրատարակչությունը բնութագրել է վեպը որպես «Քրիստիի վերջին նովելներից ամենատհաճը, որտեղ նա կորցրել է իր եղած հմտությունը»։


== Ծանոթագրություններ ==


== Արտաքին հղումներ ==
Роман «Слоны могут помнить»(չաշխատող հղում) (չաշխատող հղում)
Նորշեն (Շիրակի մարզ)

Անվան այլ կիրառումների համար տե՛ս՝ Նորշեն (այլ կիրառումներ)Նորշեն, գյուղ Հայաստանի Շիրակի մարզում, Բագրավանից 7 կմ հարավ-արևմուտք, Ախուրյանի ձախ ափին, պատմական Անի մայրաքաղաքի դիմաց։


== Անուն ==
Հիմնադրվելուց հետո գյուղը ստացել է Նոր գյուղ անունը, որը թուրքերի կողմից ուղիղ թարգմանությամբ կոչվել է Ենիքեյ։ Նիկողայոս Մառը հիշատակում է բնակավայրի Էնիկեյ և Խարկով անվանումները։ Գյուղը Ենիքյոյ անվանմամբ նախկինում ընդգրկված է եղել Երևանի նահանգի Ալեքսանդրապոլի գավառում։ Չնայած գյուղի Խարկով անունը ասոցացվում է Ուկրաինայի Խարկով քաղաքի անվան հետ, սակայն բնակիչների շրջանում առավել տիրապետող է այն տեսակետը, որ այն առաջացել է հայերեն «խարկվել» բառից և փոփոխվելով դարձել է Խարկով։
Խարկովը Նորշեն է վերանվանվել 2006 թվականի հուլիսի 4-ին։


== Աշխարհագրություն ==
Գյուղի տեղանքը լեռնային է։ Գյուղի հարակից տարածքը հարուստ է քարհանքերով։


=== Կլիմա ===
Ամռանը կլիման շոգ է, կիզիչ։ 


== Պատմություն ==
Գյուղը հիմնել են 1894 թվականին Շիրակավանից եկածները։ Մինչ բնակավայրի հիմնադրումը նրա տարածքում եղել են ամառանոցներ։


=== Պատմամշակութային կառույցներ ===
Նորշենի դիմաց, Ախուրյանի աջ ափին, փռված են Անիի ավերակները։
Գյուղից հարավ-արևմուտք, Անի տանող ճանապարհից 500 մ հարավ, ինչպես նաև գյուղի հարավ-արևելյան և հյուսիս-արևելյան կողմերում կան մ.թ.ա. III-I հազարամյակների դամբարանադաշտեր։ Իսկ գյուղից 300 մ դեպի հյուսիս-արևելք և հարավ-արևմտյան կողմերում կան IX-XVI դդ. և XVII-XX դդ. գյուղատեղիներ, որոնց շրջակայքում, ինչպես նաև Ախուրյան գետի ձախ ափին` քարհանքի մոտ, պահպանվել են VII-XVII դդ. գերեզմանոցներ, որտեղ առկա են XIII-XIV դդ. խաչքարեր։ Ախուրյան գետի ափին պահպանվել է XI-XII դդ. կամուրջի ձախափնյա խելը։ Իսկ գյուղի հարավարևմտյան մասում` գերեզմանոցից հարավ, գտնվում է IX-XIV դդ. քարայր-կացարանների համալիրը։  


== Բնակչություն ==
Նորշենի ազգաբնակչության փոփոխությունը.
1965 թվականին գյուղում կար տարրական դպրոց, սակայն դպրոցը 70-ականներին արդեն փակվել էր։
1970-ականներին Խարկովը միավորել են Բագրավանին և ստեղծել մեկ գյուղական միավոր։
Խաչկովը վերջնականապես լքվել է 2009-10 թվականներին։ Ներկայում Խարկովում բնակվող մեկ անձ կա։


== Տնտեսություն ==
Բնակչությունը զբաղվում էր անասնապահությամբ, հացահատիկի մշակությամբ և մեղվաբուծությամբ։
Գյուղի տնտեսության մաս է կազմում քարհանքերի շահագործումը։


== Տես նաև ==
Խարկովի պատմության և մշակույթի անշարժ հուշարձանների ցանկ (Շիրակի մարզ)


== Ծանոթագրություններ ==
Բելառուս-2

Բելառուս-2 (բելառուս․՝ Беларусь-2), Բելառուսի ազգային հեռուստառադիոընկերության երկրորդ ազգային հեռուստաալիք՝ մարզական և ժամանցային ուղղվածությամբ։ Հեռարձակվում է 2003 թվականի հոկտեմբերի 18-ից բելառուսերեն և ռուսերեն լեզուներով։ Մինչ 2011 թ. հեռուստաալիքը կոչվել է «ԼԱԴ»։


== Արտաքին հղումներ ==
Պաշտոնական կայք Archived 2013-04-04 at the Wayback Machine.
Անջար

Անջար (արաբերեն՝ عنجر‎‎), քաղաք Լիբանանում, տեղակայված է Բեյրութից շուրջ 50 կմ հեռավորության վրա՝ Բեքաա հովտում։ Հայտնի է նաև որպես Հաուշ Մուսա (արաբերեն՝ حوش موسى‎‎)։ Բնակչությունը՝ 2400 մարդ, հիմնականում հայեր։ Քաղաքի մակերեսը մոտ 15,5 կմ²։
Անջարը հիմնադրվել է 1939 թվականին Մուսալեռան հայկական գյուղերը թողած հայերի կողմից։ Քաղաքը ներկայումս բաժանվում է 6 թաղամասի՝ ըստ Մուսալեռան 6 հայկական գյուղերի անունների՝ Կեբուսիկ, Յողուն-Օլուկ, Բիթիաս, Վաքըֆ, Խըդըրբեյ, Հաջ Հաբիբի։


== Քույր քաղաքներ ==
 Կովսական, Արցախի Հանրապետություն (2018 թվականից)


== Պատկերասրահ ==

		
		
		
		
		
		
		


== Հղումներ ==


== Արտաքին հղումներ ==
Մուսալեռ Այնճար
Կամենկա (գյուղ, Մալինի շրջան)

Անվան այլ կիրառումների համար տե՛ս՝ ԿամենկաԿամենկա (ուկրաիներեն՝ Камянка), գյուղ Ուկրաինայի Ժիտոմիրի մարզի Մալինի շրջանում։ Հիմնադրվել է 1547 թվականին։
2001 թվականի տվյալներով Կամենկա գյուղում բնակվում էր 252 մարդ։ Բնակավայրը զբաղեցնում է 1096 կմ² տարածք։ Բնակչության խտությունը կազմում էր 229,93 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Mubla

Mubla (շրջված՝ Album, հայերեն՝ Ալբոմ), հայկական Նեմրա ռոք խմբի դեբյուտային ստուդիական ալբոմը, որը թողարկվել է 2016 թվականի մայիսի 7-ին։ Ալբոմի շնորհանդեսը տեղի է ունեցել նույն օրը՝ «THE LOFT» ժամանցային ինքնազարգացման կենտրոնում։ Ալբոմը բաղկացած է 11 երգերից, որոնցից 6-ն ունեն տեսահոլովակներ։ 6 տեսահոլովակներից 4-ը պաշտոնական են՝ «Sad Reality» (2014), «Dream» (2014), «Train Of Despair» (2016) և «Feet In The River» (2016), իսկ 2-ը սիրողական՝ «Last Chance To Love» (2015) և «Pretty World» (2016): Ալբոմի 11-րդ՝ «Leave me alone» երգը ունի այլ տարբերակ, ձայնագրված The Beautified Project ռոք խմբի վոկալիստ Անդրե Սիմոնյանի մասնակցությամբ, որը նույնպես ունի պաշտոնական տեսահոլովակ (2016)։


== Երգացանկ ==


== Ծանոթագրություններ ==


== Արտաքին հղումներ ==
Mubla ալբոմը imusic.am-ում
Mubla ալբոմը Apple Music-ում
Mubla ալբոմը ՅուԹյուբում
Չախմանիս

Չախմանիս, գյուղ պատմական Փոքր Հայքում, իսկ ապա Արևմտյան Հայաստանում, Սեբաստիայի վիլայեթի Շապին Գարահիսարի գավառում։ Գտնվում էր գավառակի սահմանի մոտ, Շապին Գարահիսար քաղաքից 43 կմ արևելք, գետափին։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Խաղլացավ

Անվան այլ կիրառումների համար տե՛ս՝ Խաղլացավ (այլ կիրառումներ)Խաղլացավ, հիվանդություն Սյունիքի և Արցախի հայերի ժողովրդական հավատալիքներում, որի բուժման միակ միջոցն էր պարը և սաստիկ ծեծը։ Համաձայն ժողովրդական պատկերացումների խաղլացավի հարուցիչը անանուն մի որդ էր, որը ընկնելով մարդու (հիմնականում՝ կանանց) մարմնի մեջ, մեկ մտել է ծնկների մեջ, մեկ էլ բարձրացել մինչև սրտի տակը և այդպես անվերջ շարժվել։ Խաղլացավով հիվանդին բուժում էին անընդմեջ պարեցնելու և սաստիկ ծեծի միջոցով որն էլ ուղեկցվում էր զուռնայի ու դհոլի նվագով և լալկան կանանց ողբասացությամբ։ Հիվանդին հոգնեցնելով ու ծեծելով հոգնեցնում ու վնասում էին նրա մեջ բույն դրած որդին՝ դևին, քանի որ, ըստ հավատալիքների, հոգնած դևին հիվանդի մարմնից հանելը ավելի արագ և դյուրին էր։ 


== Հետաքրքիր փաստեր ==
Խաղլացավի բուժումը նկարագրված է Ակսել Բակունցի համանուն պատմվածքում։


== Ծանոթագրություններ ==
The Chainsmokers

The Chainsmokers, ամերիկյան DJ/պրոդյուսեր դուո (դուետ), կազմված է 2 անդամներից ՝ Էնդրյու Թեգգարթ ( անգլ.՝ Andrew Taggart) և Ալեքս Փոլ (անգլ.՝ Alex Pall):
Խումբը հասել է բեկման 2014 թ.-ին իրենց «Selfie» երգով, որը եղել է լավագույն թոփ 20 սինգլում՝ մի քանի երկրներում։ 2015 թ.-ին թողարկվել է 
«Bouquet» մինի ալբոմը, որտեղ «Roses» սինգլը հայտնվել է Միացյալ նահանգների «Billboard Hot 100»-ի լավագույն թոփ տասնյակում։ «Don't Let Me Down»-ն երգը դարձել է իրենց լավագույն թոփ 5 սինգլը և հաղթել Գրեմմի 59-րդ մրցանակաբաշխության արարողության ժամանակ, որպես լավագույն պարային երգ (անգլ.՝ Grammy Award for Best Dance Recording ), մինչդեռ «Closer»-ը դարձավ իրենց առաջին համար մեկ սինգլը չարթում։ Նրանք հաղթել են նաև «American Music Award»-ում և « iHeartRadio Music Awards»-ում։
Դուետի երկրորդ մինի ալբոմ՝ «Collage»-ը թողարկվել է 2016 թ.-ի նոյեմբերին, բաղկացած նախապես թողարկված մի քանի սինգլներից, իսկ իրենց դեբյուտային աուդիո ալբոմ՝ «Memories...Do Not Open»-ը թողարկվել է 2017 թ.-ի ապրիլին։


== Անդամները ==


=== Ալեքս Փոլ ===
Ֆրանսիական ծագում ունեցող Ալեքսանդր (կրճատ՝ Ալեքս) Փոլը ծնվել է 1985 թ.-ի մայիսի 16-ին Վեստչեստեր շրջանում (անգլ.՝  Westchester County, ) (Նյու Յորք, ԱՄՆ)։ Նրա մայրը տնային տնտեսուհի է, իսկ հայրը արտ-դիլեր։


=== Էնդրյու Թեգգարթ ===
Էնդրյու Թեգգարթը ծնվել է 1989 թ.-ի դեկտեմբերի 31-ին։ Ունի շոտլանդական, իռլանդական, ֆրանս-կանադական ծագում և մեծացել է Մեյն նահանգի Ֆրիփորթ քաղաքում (անգլ.՝  Freeport, Maine): Մայրը ուսուցչուհի է, իսկ հայրը պրոթեզներ վաճառող։


== Կարիերա ==
Խումբն ի սկզբանե կազմված է եղել Փոլից և նախկին դիջեյ՝ Ռեթ Բիքսլերից։ Խումբը ձևավորվել է որպես Էլեկտրոնային պարային երաժշտություն (անգլ.՝ EDM) դիջեյ դուո 2012 թ.-ին Նյու Յորք քաղաքում ՝ Ադամ Ալպերտի ղեկավարության ներքո։ Փոլը, ով մեծացել է դիջեյինգով ներկայացվել է Թեգգարթին Ալպերտի կողմից։
Փոլը ներկա է գտնվել Նյու Յորք համալսարանում (անգլ.՝ New York University) արվեստի պատմության և երաժշտական բիզնեսի համար։ Թեգգարթը ներկա է գտնվել Սիրաքյուսի համալսարանում (անգլ.՝  Syracuse University) և պրակտիկա է անցել «Interscope Records»-ում, մինչև նրանց երկուսի հանդիպելը։ Նա հետաքրքրված է եղել դիջեյինգով և թողարկել որոշ հեղինակային երգեր SoundCloud վեբ կայքում։ Թեգգարթը տեղեկացվում է ինչ-որ մեկի կողմից ով աշխատում էր Ալպերտի համար, որ դուոն, որը կառավարվում էր նրա կողմից, ունի ազատ տեղ՝ Բիքսլերի հեռանալուց հետո և հուշում նրան թողնել Մեյնը և գալ Նյու Յորք։ Նրանք սկսում են պատրաստել ռեմիքսեր ինդի (անգլ.՝ indie, indipendent(անկախ) բառի կրճատ տարբերակը) խմբերից։
2012 թ.-ին նրանք համագործակցում են հնդիկ դերասանուհի Պրիանկա Չոպրայի հետ «Erase» սինգլի համար, որին հետևում է «The Rookie»-ին, որը թողարկվում է 2013 թ.-ի սկզբին։
Դուոյի առաջին կենդանի կատարումը եղել է բաց՝ Timeflies-ի համար,  Terminal 5-ում 2014 թ.-ի սեպտեմբերին։ Սինգլ «Սելֆի»-ին թողարկվել է անվճար 2013 թ.-ի դեկտեմբերին։


== Դիսկոգրաֆիա ==
Memories...Do Not Open (2017)


== Շրջագայություններ ==
Memories Do Not Open Tour (2017)http://www.2lin.cc/memories
Այիա Նապա

Այիա Նապա (հուն․՝ Αγία Νάπα, թուրքերեն՝ Aya Napa), առողջավայր-քաղաք Կիպրոսի Հանրապետության Ֆամագուստայի շրջանում։ Գտնվում է Կիպրոսի արևելյան մասում՝ հարավային ափամերձ շրջանում։


== Ստուգաբանությունը ==
Այիա Նապա անունը ծագում է դեռ վենետիկյան ժամանակներից, քաղաքի կենտրոնում գտնվող վանքի անունից։ Վանքը գտնվել է քաղաքի հրապարակի կողքին և այսօր ակումբային բար է։ Այիա (հուն․՝ Αγία) նշանակում է "սուրբ", իսկ Նապան (հուն․՝ Νάπα) հին բառ է, նշանակում է "անտառապատ հովիտ": Հին ժամանակներում քաղաքը շրջապատված էր խիտ անտառներով։


== Բնակչություն ==
Ըստ 2011 թվականի տվյալների գյուղի բնակչությունը կազմել է 3,208 մարդ, մեծամասնությունը հույն կիպրացիներ են։ 2001 թվականի տվյալներով քաղաքի բնակչությունը կազմել է 2,693 մարդ։


=== Քույր քաղաքներ ===
Այիա Նապայի քույր քաղաքներն են՝

 Մելիլեհա, Մալթա
 Կենտրոնական Մինսկ, Բելառուս
 Իյանիա, Հունաստան
 Իվանովո, Ռուսաստան
 Ռետիմնո, Կրետե


== Ծանոթագրություններ ==
Իշտվան Կերտես

Իշտվան Կերտես (հունգ.՝ Kertész István, 28 օգոստոսի, 1929, Բուդապեշտ – 16 ապրիլի, 1973, Կֆար Սավա), հունգարացի դիրիժոր, ով աշխատել է առավելապես Գերմանիայում և Ավստրիայում։


== Կենսագրություն ==
Իշտվան Կերտեսը ծնվել է 1929 թվականի օգոստոսի 28-ին Բուդապեշտում, հրեական ընտանիքում։ Նրա հայրը՝ Միկլոշ Կերտեսը (ի ծնե ազգանունը՝ Քլեյն, 1898-1937), եկել էր Սեչենից, ղեկավարում էր կաշվի դաբաղման ձեռնարկութուն, իսկ մայրը եղել է Մարգիտ Մուրեսիանը (1903-1974)։ Իշտվան Կերտեսի կրտսեր քույրը՝ Վերան (1933-2015) աշխատել է Նյու Յորքում որպես կտորի դիզայներ։
Վեց տարեկանից Իշտվան Կերտեսը սովորել է նվագել ջութակ, 12 տարեկանից՝ նաև դաշնամուր։ 1953 թվականին ավարտել է Բուդապեշտի երաժշտության ակադեմիան, որտեղ նրա կոմպոզիցիայի ուսուցիչներն են եղել Լեո Վեյները, Զոլտան Կոդաին ու Ռեժյո Կոկայը։ Դիրիժորություն նա սովորել է Յանոշ Ֆերենչիկի ու Լասլո Շոմոդիի գլխավորությամ։
1953-1955 թվականներին Դյորում Իշտվան Կերտեսը եղել է նվագախմբի դիրիժոր, ապա երկու տարի աշխատել է Բուդապեշտի օպերայում։ 1956 թվականի Հունգարական հեղափոխության ճնշումից հետո Իշտվան Կերտեսը կնոջ՝ երգչուհի Էդիտ Գաբրիի ու դստեր հետ հեռացել է Հունգարիայից։ Մի որոշ ժամանակ նա իր դիրիժորական արվեստը կատարելագործել է Հռոմում՝ Ֆերնանդո Պրևիտալիի մոտ։
Իշտվան Կերտեսը, իր դեբյուտը կատարելով 1950-ականների վերջին Համբուրգի օպերային թատրոնում, արագ ճանաչում է ձեռք բերել Բեթհովենի, Վերդիի ու հատկապես Մոցարտի օպերաների բեմադրությունների շնորհիվ։ 1960 թվականին նա գլխավորել է օպերային թատրոն Աուգսբուրգում, 1961 թվականին առաջին անգամ մասնակցել է Զալցբուրգի փառատոնին՝ ներկայացնելով Մոցարտի «Առևանգում հարեմից» օպերան։ 1964 թվականից Իշտվան Կերտեսը եղել է Քյոլնի օպերայի երաժշտական ղեկավարը, իսկ 1965-1967 թվականներին զդրա հետ միաժամանակ եղել է Լոնդոնի սիմֆոնիկ նվագախմբի դիրիժորը։
Իշտվան Կերտեսը մահացել է Իսրայելում կատարած շրջագայության ժամանակ՝ 1972 թվականի ապրիլի 16-ին (խեղդվել է լողալու ժամանակ)։
Իշտվան Կերտեսի ձայնագրությունների շարքում ներառված են Անտոնին Դվորժակի սիմֆոնիաների՝ աշխարհում առաջին ամբողջական հավաքածուն, Յոհաննես Բրամսի ու Ֆրանց Շուբերտի բոլոր սիմֆոնիաները, ինչպես նաև Բելա Բարտոկի, Լյուդվիգ վան Վեթհովենի, Ջուզեպպե Վերդիի, Զոլտան Կոդայի, Վոլֆգանգ Ամադեուս Մոցարտի, Օտտորինո Ռեսպիգիի, Ջոակինո Ռոսսինի ստեղծագործությունները։


== Ծանոթագրություններ ==
Լյոկ Յոլ (այլ կիրառումներ)

Լյոկ Յոլ, կարող է վերաբերել՝

Լյոկ Յոլ - գետ Ռուսաստանում, Լուն Վոժի վտակը
Լյոկ Յոլ - գետ Ռուսաստանում, Կոլեգայի վտակը
Դիլիջան (այլ կիրառումներ)

Դիլիջան, կարող է վերաբերել՝

Դիլիջան - քաղաք Հայաստանի Տավուշի մարզում
Դիլիջան - երկօրյա թերթ Խորհրդային Հայաստանում
Դիլիջան - ածխաթթվական, հիդրոկարբոնատ-քլորիդային, նատրիումական, ցածր ջերմաստիճանի հանքային ջուր
Փոխ

Փոխ, միջնադարյան հայկական երգչային մատյաններում, հատկապես գանձարաններում, հաճախ հանդիպող տերմին, որով նշանակվել են ծավալուն տաղերի ամբողջական այն հատվածները, ուր անհրաժեշտ է եղել փոխել ձայնեղանակը։ Փոխ են կոչվել նաև ծավալուն սաղմոսների ամբողջական հատվածները, երկու մեներգուների փոխեփոխ ասած սաղմոսը և, նույնիսկ, ավետարանական ընթերցվածների այն մասերը, որոնք պետք էր կարդալ ըստ օրվա ձայնի (ձայնեղանակի)։
Օսինովկա (Վյատկայի վերին վտակ)

Անվան այլ կիրառումների համար տե՛ս՝ Օսինովկա (այլ կիրառումներ)Օսինովկա (ռուս.՝ Осиновка), գետ Ռուսաստանում, հոսում է Օմուտինսկի շրջանում, Կիրովի մարզում։ Գետաբերանը տեղակայված է Վյատկա գետի աջ ափին՝ 1213 կմ հեռավորության վրա։ Գետի երկարությունը 15 կմ է։
Գետի ակունքը գտնվում է Վերին Կամայի բարձունքում, Օմուտնինսկ քաղաքից 32 կմ հյուսիս-արևելք։ Գետը հոսում է հյուսիս-արևմուտք, ապա հարավ-արևմուտք։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ Վյատկա։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300212111100030016
Հիդրոլոգիական ուսումնասիրությունների կոդը - 111103001
Ավազանի կոդը - 10.01.03.002
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ֆլարյովո

Ֆլարյովո (ռուս.՝ Фларёво), գյուղ Ռուսաստանի Նովգորոդի մարզի Ստարոռուսկի շրջանի կազմում։
Բնակչությունը 2011 թվականին գրանցված տվյալներով կազմում էր 23 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալարոյի ամրոց

Ալարոյի ամրոց (կատ.՝ Castell d'Alaró, իսպ.՝ Castillo de Alaró), պաշտպանական կառույց Իսպանիայի Մալյորկա կղզու արևմտյան կողմում՝ Ալորա քաղաքում, որ գտնվում է Պալմա դե Մայորկա և Ինկա քաղաքների միջև։ Տեղակայված է ժայռի գագաթին՝ ծովի մակարդակից 822 մետր բարձրության վրա։
1931 թվականի հունիսի 3-ին Սան Միգելի ամրոցը հայտարարվել է մշակութային հուշարձան և ստացել է RI-51-0000415 գրանցման համարը։


== Պատմություն ==
Ալարոյի ամրոցը Մալյորկա կղզու երեք ամրոցներից մեկն է, որոնք նախկինում մաս են կազմել մեկ պաշտպանական համակարգի, որն իր ռազմավարական հարմար դիրքի շնորհիվ թույլ էր տալիս արագ նկատել մոտեցող թշնամուն։
Ալարոյում ամրոց եղել է դեռ արաբական տիրապետության ժամանակ։ Ամրոցը եղել է անմատչելի, և արաբ զորահրամանատարը ամբողջ երկու տարի դիմացել է ամրոցում այն բանից հետո, երբ Մայորկա կղզին գրավվել է քրիստոնյաների կողմից։ Ամրոցը հանձնվել է միայն ուտելիքի պաշարի վերջանալուց հետո։
1285 թվականին Մայորկայի անկախության համար պայքարող երկու մարտիկներ՝ Խայմե II թագավորի ասպետներ Կաբրիտն ու Բասան պաշտպանել են ամրոցն Արագոնի Ալֆոնսո III թագավորի զորքերից։ Սակայն թագավորի զորքերն ի վերջո ներխուժել են ամրոց, և երկու մարտիկները կենդանի այրվել են թագավորի հրամանով։ Այդ դաժան մահապատիժը թագավորի վրեժն էր այն բանի համար, որ ասպետները, նմանեցնելով Ալֆոնսո թագավորի անունն ու այդ տարածքում հանդիպող «անֆոս» ձկան անունը, գոռացել են. «Ինձ դուր է գալիս, թե ինչպես է խորոված մեր անֆոսը»։

14-15-րդ դարերում Ալարոյի ամրոցն աստիճանաբար անկում է ապրել, թեև մինչև 1741 թվականն ամրոցում տեղակայված է եղել մեկ ռազմական կայազոր։ 18-րդ դարի կեսերից ամրոցն օգտագործվել է միայն կրոնական նպատակներով. դեռ 1622 թվականին ամրոցի կողքին կառուցվել էր մատուռ։
Ներկայում պահպանվել են ամրոցի հինգ աշտարակներն ու դարպասները։ Ամրոցի գլխավոր աշտարակը հասարակության շրջանում հայտնի է որպես Կոնստիպադոր, իսկ մյուսը կոչվում է Տորե դե լա Կուևա կամ Մավրերի բանտ։ Այդ աշտարակի տակ գտնվում է Սանտ Անտոնիի քարանձավը։


== Ծանոթագրություններ ==


== Գրականություն ==
Ibn Amira Al Mahzumi. Presidència de Govern de les Illes Balears i Edicions UIB (ed.) / Guillem Rosselló Bordoy i Nicolau Roser Nebot (trad.). Kitab tarih Mayurqa. Crònica àrab de la Conquesta de Mallorca, novembre 2008. D.L. PM 1839-2008. ISBN 978-84-8384-069-6. OCLC 804491841.
Mancomunitat des Raiguer Guia Patrimonial del Raiguer, 2007.
Associació de Voluntaris del Castell; Associació Cultural Al Rum Un castell de records: crònica fotogràfica d'Alaró i el seu castell [Alaró], 2006.
Պրոլետարի (գյուղ, Դոբրինսկի շրջան)

Անվան այլ կիրառումների համար տե՛ս՝ ՊրոլետարիՊրոլետարի (ռուս.՝ Пролетарий), գյուղ Ռուսաստանի Լիպեցկի մարզի Դոբրինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Եղբորոսին

Եղբորոսին (լատ.՝ Cephalanthera), առէջագլխիկ, խոլորձազգիների ընտանիքի կոճղարմատավոր բազմամյա խոտաբույսերի ցեղ։ Հայտնի է 14, ՀՀ-ում՝ 5 տեսակ՝
Եղբորոսին կարմիր (Cephalanthera rubra),
Եղբորոսին քրդական (Cephalanthera curdica),
Եղբորոսին երկարատերեվ (Cephalanthera longifolia),
Եղբորոսին դամասոնյան (Cephalanthera damasonium),
Եղբորոսին կովկասյան (Cephalanthera caucasica)։Հանդիպում է Արագածոտնի, Տավուշի, Գեղարքունիքի, Սյունիքի և այլ մարզերում։ Աճում է նախալեռնային և լեռնային գոտիներում (700-2000 մ բւսրձրություններում), ասեղնատերև, և խառնանտառներում, խճահողերում, կրաքարոտ վայրերում և այլն։ Բարձրությունը 15-60 սմ է։ Տերևները խոշոր են, նստադիր, հերթադիր, լայն-նշտարաձև կամ էլիպսաձև։ Ծաղկաբույլը հասկանման է, ծաղիկները՝ սպիտակ, դեղնավուն կամ վարդագույն։ Ծաղկում է մայիս-հուլիսին։ Պտուղը տուփիկ է։ Կովկասյան եղբորոսին ՀՀ բնաշխարհիկ է։ Դամասոնյան եղբորոսին (հանդիպում է Տավուշի և Սյունիքի մարզերի միջին և ստորին լեռնային գոտիների հաճարենու, բոխու և կաղնու անտառներում), կարմիր եղբորոսին (հանդիպում է Արագածոտնի, Տավուշի, Գեղարքունիքի, Սյունիքի մարզերի նախալեռնային և լեռնային գոտիներում, խճոտ ու կրաքարերի առաջացման վայրերում) և քրդական եղբորոսին (հանդիպում է միայն Սյունիքի մարզի ստորին և միջին լեռնային գոտիներում, խճոտ ու կրաքարերի առաջացման վայրերում) տեսակները գրանցված են ՀՀ Կարմիր գրքում։ Գեղազարդիչ է։
Բուտրոնի ամրոց

Բուտրոն (իսպ.՝ Castillo de Butrón), ամրոց Իսպանիայի հյուսիսում՝ Բիսկայան նահանգի Գատիկա քաղաքում։


== Նկարագրություն ==
Միջնադարյան շինություն է, կառուցվել է 11-րդ դարում։ 14-րդ դարում այստեղ ապրել է Էնրիկե Անուժը։ Հետո Բուտրոնը մոռացության է մատնվել 300 տարի, և միայն 19-րդ դարում մարկիզ դե Տորեսիլին որոշել է վերաշինել ամրոցը։ Վերակառուցման համար միջոցներ նա հավաքել է տեղի բնակիչներից։ Միջոցները քիչ են եղել, և կառուցողական աշխատանքները երկարաձգվել են։ Հետո ամրոցն անցել է հերցոգ Մեդինասելին, այնուհետև հերցոգուհի Կարդոնին։ 1787 թվականին ամրոցի է վերափոխման աշխատանքներ է կատարել մարկիզ դե Կուբասը։ Ամրոցն ունի հեքիաթային տեսք։ Այն կառուցվել է Բավարիայի ամրոցի օրինակով։ Ամրոցն առավելապես աչքին հաճելի գեղեցիկ շինություն է, քան բնակության վայր։ Աշտարակները ունեն ներքին կապեր։ Շենքը շրջապատված է պուրակով, որտեղ կան արմավենիներ և էկզոտիկ բուսականություն։ Քեյթ Միդլտոնի երազանքն էր Դեվիդ Ֆերալդի հետ ամուսնանալ հեքիաթային ամրոցում, այդպես էր նա ասել BBC-ի հարցազրույցում։ Մոռացության մատնված ամրոցը, որոշ ժամանակ անց վերակառուցվելով, բացվել է հանրության համար։ 2005 թվականի նոյեմբերին շենքը գնվել է առևտրական գործակալության կողմից 1,629,743 եվրոյով, բայց այն գտնվում է իսպանական պետության պաշտպանության ներքո որպես պատմական արժեք ներկայացնող կառույց։


== Պատկերասրահ ==

		
		


== Ծանոթագրություններ ==
Ջոզեֆ Կոնի

Ջոզեֆ Կոնի (անգլ.՝ Joseph Kony, ծնվ. 1961), Տիրոջ դիմադրության բանակի առաջնորդ, ով ձգտում էր Ուգանդայում ստեղծել Աստվածաշնչի և տասնաբանյայի վրա հիմնված աստվածաբանական պետություն։ 1987 թվականինգլխավորել է ուգանդական կառավարության դեմ ապստամբությունը։ Որոշ ժամանակ եղել է իր զարմուհու՝ ուգանդացի բժշկուհի Էլիս Լակվենայի գաղափարակիցը, սակայն նրա պարտությունից հետո իրեն համարեց Սուրբ Հոգու մարմնացումը։ Տեղական ժողովրդական ավանդությունը նրան է վերագրում ձեռքով գնդակը կանգնեցնելու յուրահատուկ կարողությունը։
Մեղադրվում է՝ բանակի և մանկական մարմանավաճառության ստեղծման նպատակով, անչափահասների՝ ըստ պատվերի կանոնավոր առևանգումների մեջ։ 2005 թվականին Միջազգային քրեական դատարանը նրան մեղավոր է ճանաչել զինվորական և մարդկության դեմ ուղղված հանցագործությունների մեջ, տրվել է նրան ձերբակալելու օրդեր։ Թաքնվում է արդարադատությունից։


== Կենսագրություն ==
Ծնվել է 1961 թվականի սեպտեմբերի 18-ին Ուգանդայի հյուսիսում գտնվող փոքրիկ գյուղում` ուսուցչի և կաթոլիկ եկեղեցու լուսավորիչ Լյուիս Օբոլի (Luizi Obol) և տեղաբնակ Նորա Անեկ Օթինգի (Norah Anek Oting) ընտանիքում։ Նա դարձավ բազմազավակ ընտանիքի կրտսեր երեխան, բացի նրանից կային վեց եղբայր և քույր։ Պատկանում է աչոլի ազգությանը, որի բաժինը կազմում է Ուգանդայի ամբողջ բնակչության 5%-ը։ Որոշ ժամանակ ծայառել է հոր եկեղեցում։ Դպրոցը թողնելուց հետո`իր եղբայր Ջեյմի Բրոուի (Jamie Brow) հետ, աշակերտել է գյուղական բժշկի մոտ։ Նրա ավագ քույր Գաբրիելլա Լակոտը շարունակում է ապրել Օդեկայում։


== Kony 2012 ==
2012 թվականի մարտի սկզբին Invisible Children Inc ընկերությունը ներբեռնեց «Kony 2012» 30 րոպեանոց ֆիլմը՝ նվիրված Ջոզեֆ Կոնիին։ Ֆիլմը քննադատվում է փաստերի ոչ ճշմարտացի լուսաբանման համար։


== Ծանոթագրություններ ==


== Արտաքին հղումներ ==
11 тыс. долларов за лидера повстанцев // Русская служба Би-би-си
Մալինովկա (գյուղ, Վոլնովախսկի շրջան)

Անվան այլ կիրառումների համար տե՛ս՝ ՄալինովկաՄալինովկա (ուկրաիներեն՝ Малинівка), գյուղ Ուկրաինայի Դոնեցկի մարզի Վոլնովախսկի շրջանում։
2001 թվականի տվյալներով Մալինովկա գյուղում բնակվում էր 261 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դե, սպասիր (մուլտֆիլմ, 1969)

«Դե, սպասիր» (ռուս.՝ Ну, погоди!), խորհրդային նկարված մուլտիպլիկացիոն ֆիլմ, որ ստեղծվել է «Սոյուզմուլտֆիլմ» ստուդիայում։ «Ուրախ կարուսել» (ռուս.՝ «Весёлая карусель») № 1 երաժշտական ալմանախի չորս մուլտֆիլմերից վերջինն է։
Մուլտֆիլմը նույն թվականին թողարկված «Դե, սպասիր» մուլտիպլիկացիոն սերիալի նախատիպն է ու նրա պիլոտային սերիան։


== Սյուժե ==
Կարճամետրաժ մուլտֆիլմը ներկայացնում է երեք փոքր սյուժեներ գայլի մասին, որը տարված է փոքրիկ նապաստակին ուտելու մոլուցքով։

Պատմություն առաջին․ գայլը հրաձգարանում փորձում է խփել նապաստակի պատկերող թիրախին, բայց չի կարողանում։ Նույնիսկ այն ժամանակ, երբ բոլոր փամփուշտները միանգամից լիցքավորում է ու դրանց ավելացնում թուջե միջուկը, էլի վրիպում է։ Այդ ժամանակ էլ գայլն առաջին անգամ ասում է իր հայտնի արտահայտությունը՝ «Դե, սպասիր»։
Պատմություն երկրորդ․ նապաստակը դեռևս շատ փոքրիկ երեխա է և նրան տանում են մանկասայլակով։ Մայր նապաստակը մանկասայլակը թողնում է խանութի մոտ, իր հովանոցը վստահում որդուն և մտնում խանութ՝ գնումներ կատարելու։ Գայլն առևանգում է մանկասայլակն ու այն քշում փողոցով՝ մեղմ շոյելով վախեցած նապաստակի գլուխը։ Հնարամիտ նապաստակը կարողանում է հովանոցով կանգնեցնել սայլակը հենց կոյուղու մտոցի մոտ, և գայլն ընկնում է կեղտաջրերի մեջ։ Շուրջը գարշահոտ է, ծխախոտը թրջվել է, և գայլը նորից է ասում՝ «Դե, սպասիր»։
Պատմություն երրորդ․ նապաստակը բավական մեծացել է, բայց դեռ նախադպրոցական է։ Նա տուն է տանում խանութից գնած չոր օղաբլիթները՝ փորձելով կրծել դրանցից մեկը։ Գայլը խաբում է սոված նապաստակին պարանի ծայրին կապած գազարով և ուրախանում իր հաղթանակով՝ մտադրվելով արագ ուտել նապաստակին։ Նա հենց նապաստակի դնչին փչում է ծխի օղակներ։ Դա վերջինիս հուշում է փրկության միջոց․ նա գայլի երկար բերանին է անցկացնում իր գնած օղաբլիթներն ու փախչում՝ ծիծաղելով չարագործի վրա և տանեկով գազարը։ Զայրացած գայլը նույնիսկ չի կարող գոռալ իր հայտնի արտահայտությունը, և խոշոր տառերով ցանկապատին ածուխով գրում է․ «Դե, սպասիր»։


== Մուլտֆիլմի մասին ==

— Նատալյա Վենժեր


== Ծանոթագրություններ ==


== Արտաքին հղումներ ==
«Դե, սպասիր»(անգլ.) ֆիլմը Internet Movie Database կայքում
Весёлая карусель N 1. Ну, погоди! на Аниматор.ру
Թխիլվան (գետ)

Թխիլվան, գետ Հայկական լեռնաշխարհում, Ճորոխի ավազանում, Աջարայի վտակի Սխալտայի օժանդակը։


== Ծանոթագրություններ ==
Կամբիագո

Կամբիագո (իտալերեն՝ Cambiago), կոմունա Իտալիայում, Լոմբարդիա մարզի Միլան գավառում։
Բնակչությունը 5742 մարդ է։ Բնակչության միջին խտությունը՝ 693 մարդ/կմ²։ Զբաղեցնում է 7 կմ² տարածք։ Փոստային ինդեքս՝ 20040։ Հեռախոսային կոդը՝ 02։
Կոմունայի հովանավորը համարվում է սուրբ Զենոն Վերոնսկին։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Ջեյմի Քլեյթոն

Ջեյմի Քլեյթոն (անգլ.՝ Jamie Clayton, հունվարի 15, 1978(1978-01-15), Սան Դիեգո, Կալիֆոռնիա, ԱՄՆ), ամերիկացի դերասանուհի, առավել հայտնի է Նեթֆլիքսի «Sense8» հեռուստասերիալում Նոմի Մարքսի դերով։ 


== Կենսագրություն ==
Քլեյթոնը ծնվել և մեծացել է Կալիֆոռնիայի Սան Դիեգո քաղաքում։ 19 տարեկանում նա տեղափոխվել է Նյու Յորք, որպեսզի շարունակի կարիերան որպես դիմահարդար։


== Կարիերա ==
2010 թվականին Ջեյմին TRANSform Me ռեալիթի շոուի առաջին եթերաշրջանում եղել է դիմահարդար և հաղորդավար, որը նվիրված էր տրանս կանանց։ Այնուհետև նա երկրորդական դեր է խաղացել HBO «Hung» սերիալում։ Նկարահանվել է «Կեղտոտ աշխատանք» և «Դե ի՞նչ, եկա՞նք» հեռուստասերիալներում։ Նաև հնչյունավորել է գրող Ալեքս Ջինոյի «Ջորջ» աուդիոգիրքը։
2015-2018 թվականին թողարկվել է Նեթֆլիքսի «Sense8» հեռուստասերիալը, որում մարմնավորել է Նոմի Մարքսի դերը, տրանս կին, քաղաքական բլոգեր և տաղանդավոր հաքեր։


== Անձնական կյանք ==
Քլեյթոնը տրանս կին է։ 2011 թվականին Out ամսագիրը Քլեյթոնին ներառել է ԼԳԲՏ համայնքի հարյուր պարգևատրված ներկայացուցիչների ցանկում։


== Ծանոթագրություններ ==
Սեն Ժան դը լըն (կանտոն)

Սեն Ժան դը լըն (ֆր.՝ Saint-Jean-de-Losne), Ֆրանսիայի կանտոն է, գտնվում է Բուրգունդիա շրջանում։ Կոտ դ՛ Օր դեպարտամենտի կանտոնն է։ Մտնում է Բոն օկրուգի մեջ։ Համաձայն 2006 թվականի մարդահամարի կանտոնի բնակչությունը 11003 մարդ էր։Կանտոնի համարը 2129 է։ Կանտոնում կա 17 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Սավերդեն

Անվան այլ կիրառումների համար տե՛ս՝ Սավերդեն (այլ կիրառումներ)Սավերդեն (ֆր.՝ Saverdun), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Սավերդեն կանտոնի կազմի մեջ։ Հանդիսանում է Պամե շրջանը։
Համայնքի INSEE կոդ՝ 09282։


== Բնակչություն ==
Համայնքի բնակչությունը 2008 թվականին կազմում էր 4435 մարդ։


== Տնտեսություն ==
2007 թվականի տվյալներով 2642 աշխատունակ տարիքի մարդկանցից (15-64 տարեկան) 1947-ը տնտեսապես ակտիվ էին, 695-ը անգործունակ (ակտիվության ցուցանիշը 73,7 %, 1999 թվականին եղել է՝ 69,2 %)։ 1947 աշխատունակ բնակիչներից 1718-ը աշխատում էին (952 տղամարդ և 766 կին), անաշխատանք էին 229-ը (77 տղամարդ և 152 կին)։ 695 անգործունակ մարդկանցից 250-ը աշակերտներ կամ ուսանողներ են, 214-ը թոշակառու, 231-ը անաշխատունակ էին այլ պատճառներով։


== Հայտնի մարդիկ ==
Բենեդիկտոս XII Պապ (1285—1342)


== Հետաքրքիր փաստեր ==
Սավերդենը իր անունը տվել է նախկին Վարդենին (Verdun, Quebec) (Քվեբեկ, Կանադա), որը հիմնադրվել է 1671 թվականին Էզկարի Դյուպյուիի կողմից՝ ծնունդով Սավերդենից։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Սավերդեն» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-2-11 
«Սավերդեն» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-25